
Temeljem članka 35. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23, 145/23,145/24, 146/25, 22/26), članka 18. Statuta i članka 7. Pravilnika o upisu djece rane i predškolske dobi u Dječji vrtić „Ivančica Oriovac“, Upravno vijeće Dječjeg vrtića „Ivančica Oriovac“ na svojoj 34. sjednici održanoj 28.08.2026. donijelo je Odluku o upisu djece za pedagošku godinu 2026/2027 u područni vrtić Brodski Stupnik. i objavljuje:


JAVNI POZIV
Natječaj o upisu djece rane i predškolske dobi
u redovni program predškolskog odgoja i obrazovanja
za pedagošku godinu 2026. / 2027. za  područni objekt Brodski Stupnik

Zbog proširenja vrtića i povećanja smještajnih kapaciteta u Područnom objektu Brodski Stupnik, osiguravaju se nova mjesta za upis 25 djece u mješovitu vrtićku skupinu u pedagoškoj godini 2026./2027.
Zahtjevi za upis u redovite programe Dječjeg vrtića „Ivančica Oriovac“ – područni vrtić Brodski Stupnik primat će se od 2. rujna 2026. godine do 16. rujna 2026. godine.
Zahtjevi i sva pripadajuća dokumentacija za upis djeteta u područni objekt Brodski Stupnik mogu se predati osobno ili poslati poštom na adresu: Dječji vrtić „Ivančica Oriovac“, Luke Ilića 9, 35250 Oriovac. Zahtjevi i pripadajuća dokumentacija predaju se isključivo u zatvorenim omotnicama. 
Nepotpuna i nepravovremena dokumentacija neće se bodovati niti razmatrati.
Obrasci zahtjeva potrebni za upis mogu se preuzeti na mrežnim stranicama dječjeg vrtića www.dv-ivancica.hr ili u samoj ustanovi na adresi Luke Ilića 9, Oriovvac i na adresi područnog vrtića Stjepana Radića 37, Brodski Stupnik (na ulazu matičnog i područnog objekta). 

I.	DOKUMENTI UZ ZAHTJEV ZA UPIS

OSNOVNI DOKUMENTI:
• zahtjev za upis
• rodni list djeteta (preslika)
• potvrda nadležnog liječnika o obavljenom sistematskom zdravstvenom pregledu djeteta i kopija knjižice procijepljenosti
• potvrda o prebivalištu za dijete ili kopija osobne iskaznice
• dokaz o prebivalištu za oba roditelja - preslika važećih osobnih iskaznica oba roditelja ili potvrda o prebivalištu.





DOKUMENTI KOJIMA RODITELJ ILI SKRBNIK DOKAZUJE PRAVO NA PREDNOST PRI UPISU:
• potvrda o radnom statusu roditelja – potvrda poslodavca i elektronički zapis HZMO-a o radno-pravnom statusu roditelja
• potvrda poslodavca o zaposlenju roditelja ili dokaz o samostalnom obavljanju djelatnosti – rješenje, obrtnica/dokaz o statusu poljoprivrednika 
• dokaz o samohranosti (smrtni list za preminulog roditelja, rješenje Centra za socijalnu skrb o privremenom uzdržavanju djeteta – kada je drugi roditelj lišen poslovne sposobnosti, kada mu je oduzeto pravo na roditeljsku skrb i kada je na dugotrajnom izdržavanju kazne zatvora)
• nalaz i mišljenje liječničkog povjerenstva Centra za socijalnu skrb ili Odluka drugog nadležnog tijela – za djecu s teškoćama u razvoju
• za svako dijete mlađe od 18 godina rodni list ili izvadak iz matice rođenih
• rješenje mjerodavne službe o priznatom statusu invalida Domovinskog rata, statusu invalida
• preslika rješenja o priznavanju prava na dječji doplatak
• sudsku odluku i rješenje Centra za socijalnu skrb o smještaju djeteta u udomiteljsku obitelj
Za točnost podataka odgovorne su osobe koje su izdale dokumente, odnosno podnositelj zahtjeva. U slučaju osnovane sumnje u točnost podataka iz priloženih dokumenta Povjerenstvo može obaviti provjeru.
Naknadno dostavljene, nakon proteka upisnog roka i nepotpune isprave neće se uvažiti.

II.	PRAVO I PREDNOST ZA UPIS

Dijete i roditelji (skrbnici/staratelji/udomitelji)  moraju imati prijavljeno prebivalište na području  Općine Brodski Stupnik i općine Oriovac.
Vrtićki program u područnom objektu Brodski Stupnik namijenjen je djeci koja do 31. kolovoza tekuće godine navrše tri godine života pa do polaska u osnovnu školu.
Za djecu mlađu od 12 mjeseci roditelji mogu podnijeti zahtjev za upis u Vrtić, nakon čega će se ona nalaziti na listi čekanja. Polazak u Vrtić odobrit će im se nakon navršenih 12 mjeseci života, pod uvjetom da postoje slobodni smještajni kapaciteti.
Za djecu rane dobi (od navršene prve do treće godine života) roditelji također mogu podnijeti zahtjev za upis, no napominjemo da će zbog trenutačne popunjenosti kapaciteta jasličke skupine ta djeca biti uvrštena na listu čekanja.
Upis djeteta u Vrtić provodi se, u pravilu, prema adresi prebivališta djeteta.
Roditelj koji nema prebivalište na području općine Brodski Stupnik, odnosno općine Oriovac, može podnijeti zahtjev za upis djeteta u Vrtić. Upis će se odobriti ukoliko ima slobodnih mjesta, odnosno ako su u potpunosti zadovoljene potrebe djece s područja općine Brodski Stupnik i općine Oriovac, a u tom slučaju roditelj plaća punu ekonomsku cijenu programa.

III.	OBJAVA REZULTATA UPISA

Povjerenstvo za upis djece Dječjeg vrtića „Ivančica Oriovac“ odlučuje o zahtjevima za upis djece na temelju dostavljene dokumentacije. Kriteriji za upis ostvaruju se i bodovanjem 
sukladno čl. 11. Pravilnika o upisu djece rane i predškolske dobi u Dječjem vrtiću „Ivančica Oriovac“.


Povjerenstvo će  objaviti rezultate upisa na oglasnim pločama u svim objektima Vrtića i na web stranici Vrtića www.dv-ivancica.hr Roditelj ili skrbnik nezadovoljan rezultatom upisa 
može podnijeti žalbu Upravnom vijeću dječjeg vrtića u roku 8 dana od dana objave ili primitka rješenja.
O žalbama roditelja odlučuje Upravno vijeće u roku od 8 dana od dana isteka roka za žalbu.
Nakon završetka upisa, isteka roka za žalbe i donošenjem odluka po žalbi utvrđuje se konačna lista upisane djece koja će biti objavljena na oglasnoj ploči Dječjeg vrtića. 
Zahtjev koji roditelj/skrbnik ne podneseu u roku koji je naveden u javnoj objavi neće biti razmatran.
Podaci prikupljeni iz dokumenata za upis djece koristiti će se samo u svrhu upisa djeteta u vrtić.
Zbog zaštite osobnih podataka djece rezultati upisa biti će objavljeni dodijeljenim posebnim šifriranim brojevima koji anonimiziraju identitet djeteta (ime i prezime), koji su dostupni samo podnositeljima zahtjeva za upis u vrtić

Nakon objavljenih rezultata upisa:
Uz Obavijest o rezultatima upisa, na ulaznim vratima vrtića, oglasnoj ploči i web stranici vrtića biti će i obavijest o datumu i vremenu kada će se organizirati roditeljski sastanak za sve roditelje upisane djece.
Na sastanku roditelji će dobiti osnovne i važne informacije o odredbama Ugovora o upisu djeteta koji roditelj sklapa s vrtićem, o međusobnim obvezama, pravima i mogućnostima, o 
postupku upisa koji slijedi nakon sastanka, o tome kako pripremiti dijete za polazak u vrtić kao i odgovore na sva postavljena pitanja.
Dogovorit će se datum i vrijeme polaska djeteta u vrtić kao i postupci roditelja i vrtića za vrijeme perioda prilagođavanja djeteta.


Predsjednica Upravnog vijeća Dječjeg vrtića „Ivančica Oriovac“:

v.r. Margetić Ana mag.oec.

image1.png




